שאלה: כלום לא מסתדר לי - הכל יוצא הפוך מהתכנון: לכבוד הרב, אודה לך שתקדיש מזמנך ותעזור לי: אניי בחורה מסורתית מאמינה, אך בזמן האחרון אמונתי נאבדת בין הימים והרגשות שמציפים אותי ובעיקר במעשים שאנשים עושים שגורמים לי לאבד את האמונה למרות שכל פעם אני מנסה להאמין עוד פעם אני מתאכזבת. אני מתכננת דבר כלשהוא וזה יוצא הפוך מימה שתכננתי. אתן לך דוגמא: לפני כמה שבועות קניתי מסך מחשב מאתר אינטרנט יד 2 שהתפרסם כחדש, והיה באריזה סגור, לאחר שהגעתי הביתה ופתחתי את האריזה התברר לי שהמסך ישן בן 3 שנים מלא שריטות ובלי מעמד שיחזיק את המסך, כשהתקשרתי לאותו אדם הוא התחיל ללעוג לי ולצעוק ואמר לי תתבעי אותי, - אין לי את הפרטים שלו בכדי לתבוע. דוגמא שנייה, אתמול נסעתי מחוץ לעיר בכדי לקבל תרומת טלוויזיה שאמרו לי שהיא מעולה עובדת טוב, כשהגעתי הביתה הטלוויזיה הייתה מקולקת, עכשיו אני צריכה לשלם הן לנהג שהביא איתי את הטלוויזיה והן לטכנאי שתיקן לי את הטלוויזיה. למרות מצבי הכלכלי שהוא לא הכי טוב, לא זרקתי את הטלוויזיה מכיוון שטרחתי המון בכדי להביא אותו נסיעה של כמה קלומטרים וסחיבה. מצבי הכלכלי בכי רע אין לי מה לאכול בבית, ובכל הזאת אני צוברת חובות והפסדים שאין לי שליטה עליהם. דוגמת נוספת אני דיירת עמידר לפני חודש הייתה לי נזילה בשירותים של 3 שבועות הגשתי תביעה קטנה בעקבות נזק שנגרם לבריאותי - הקאות ובחילות בעקבות מי שפכים בתוך ביתי ונזקים לשטיחים שזרקתי. עמידר מבטל את התביעה כי יש לי חוב אצלם, ונראה לי שהשופטת תסכים. למי היא תאמין למישהי "קטנה" כמוני או לחברה גדולה כמו עמידר. עמידר טען שהיה אצלי פועל, בתאריך מסוים אך הוא לא היה ויש לי הוכחה שבאותו היום היה לכם חג והם לא עבדו. אני יודעת שהם כבר ימצאו מה הגיד. ועוד דברים נוספים שלא אעלה פה. מה אעשה כלום לא מסתדר לי. אני אזרח הגון וישר, אני תמימה כל כך שמאמינה לאנשים ועדיין פוגעים בי. אולי כדאי שאפסיק להאמין באנשים. כל פעם מאכזבים אותי מחדש ואני סובלת מכך ויוצאת בנזקים. מבקשת שתענה לי ותקדיש לי קצת שומת לב לענייני המסובך והלא מובן. מקווה שתענה לי כי בעבר שאלתי שוב ואף אחד לא התייחס אליי. אולי זהו מזלי להיות 0
תשובה: ב"ה לך. קיבלתי את מכתבך וממש ממש הבנתי אותך. מאוד לא נעים לסבול מאנשים שאינם ישרים, מאוד לא קל להתמודד עם מצב כלכלי לא פשוט, ומאוד לא נעים להיות התמימים האלו שכולם מרמים אותם. אבל אולי דווקא הנקודות האלו מלמדות אותך משהו מאוד מאוד חשוב, ומאוד מהותי לחיים. הנקודה המרכזית של היהדות היא הקשר של האדם עם אביו שבשמים. כן קשר עם אבא אמיתי, אבא שאוהב באמת, אבא שדואג באמת, וגם אם לפעמים קשה, הוא מקשיב ושומע את התפילות שלנו ועוזר לנו. לפעמים זה לוקח זמן, לפעמים לא רואים מיד את הפתרונות אבל התפילה היא הדבר היחיד שעוזר בתוך כל הבעיות, ובתוך כל הקשיים. הקשר עם אבינו שבשמים הוא אמיתי, לא כמו כל האנשים שרוצים לרמות אותנו, שמחפשים איך לפגוע בנו ולהרוויח על חשבוננו. חשוב לדעת שהיהדות כולה מלמדת אותנו איך להיות אנשים ישרים, אנשים שחיים אחרת מכל התופעות שאת מתארת. אם אדם רוצה באמת להיות יותר טוב, הוא צריך לחזור אל השורשים לחיות את האמת של התורה, את הקדושה של היהדות, את הטהרה האמיתית של האדם, ואת הישרות. אז האדם מבין שמה שמיוחד לו, יהיה לו, ומה שלא שלו, אין לו בשביל מה לעמול עליו ולנסות להשיג אותו בדרכים לא כשרות, שזה לא יהיה שלו לעולם. יש מנהל לעולם, ולכל אחד יש את האוצר המיוחד שלו, את מה שה' יתברך תיכנן לו. ככל שתלמדי יותר את האמונה, זה יחזק אותך בהתמודדויות שאת עוברת, ותרגישי כמה הקשר שלך עם ה' הוא האמת שנותנת המון כוחות. היי חזקה, ובעזרת ה' מעז יצא מתוק, ותזכי להפוך כל ריחוק להתקדמות, כל קושי למנוף להתעלות. שתהיה לך המון המון הצלחה, ואשמח לעזור עוד בכל מה שאוכל. הרב יצחק גרינבלט zahig1 gmail.com